《海虞十二景 其十 拂岩回瀑》
明代·卢龙云

悬泉千尺下，飞作雪花轻。岩挂联珠影，溪鸣碎玉声。

霏微沾月驭，凌乱洒霓旌。并坐翻愁湿，新来谷口莺。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。